Diari Oficial de la Generalitat Valenciana


Sumari del DOGV 3448, del 05-03-1999 (1999/1120)

RESOLUCIÓ de 16 d'abril de 1998, de la Direcció General d'Ocupació i Economia Social de la Conselleria d'Ocupació, Indústria i Comerç, sobre extinció i cancel·lació d'inscripció del Registre Administratiu d'Entitats de Previsió Social de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1120


Data del document
:   16-04-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * mutualitat social
    * cessament d'activitat
    * registre de documents

RESOLUCIÓ de 16 d'abril de 1998, de la Direcció General d'Ocupació i Economia Social de la Conselleria d'Ocupació, Indústria i Comerç, sobre extinció i cancel·lació d'inscripció del Registre Administratiu d'Entitats de Previsió Social de la Comunitat Valenciana. [1999/Q1120]
  
Per la Resolució de 15 d'octubre de 1991, del director general d'Ocupació i Cooperació, de la Conselleria de Treball i Afers Socials, es va acordar la intervenció de l'entitat Mutualidad Libre y Complementaria de la Industria Textil Salvador Foncuberta (en liquidació), i també que la Comissió Liquidadora d'Entitats Asseguradores assumira la funció d'òrgan liquidador de la indicada entitat.
  
Per la Resolució de 24 de gener de 1997, del director general va ser ratificat el Pla de Liquidació de la dita entitat, declarat definitiu per l'Acord del Consell d'Administració de la Comissió Liquidadora d'Entitats Asseguradores, en la sessió de 30 d'octubre de 1996, i aprovat per la Junta de Creditors de la Mutualitat el 8 de novembre de 1996.
  
Després d'haver-se ultimat el procés de liquidació de la indicada entitat, la Comissió Liquidadora d'Entitats Asseguradores sol·licita la cancel·lació de la inscripció del Registre Administratiu d'Entitats Asseguradores de l'entitat Mutualidad Libre y Complementaria de la Industria Textil Salvador Foncuberta.
  
De la documentació que s'adjunta a la sol·licitud formulada es desprén que s'han acomplit els requisits establits en la Llei 30/1995, de 8 de novembre, d'Ordenació i Supervisió de les Assegurances Privades, i en el Reial Decret 2.020/1986, de 22 d'agost, pel qual s'aprova el Reglament de Funcionament de la Comissió Liquidadora d'Entitats Asseguradores.
  
Esta Direcció General, en virtut de les competències que té assignades per l'article 31.21 de l'Estatut d'Autonomia de la Comunitat Valenciana; Reial Decret 2.421/1983, de 28 de juliol; Decret 66/1987, d'11 de maig; i l'article 16 del Decret 34/1997, de 26 de febrer, ha resolt:
  
Declarar l'extinció i la subsegüent cancel·lació de la inscripció del Registre Administratiu d'Entitats de Previsió Social de la Comunitat Valenciana de l'entitat Mutualidad Libre y Complementaria de la Industria Textil Salvador Foncuberta, de conformitat amb allò que s'ha disposat en l'article 28 del Reial Decret 2.020/1986, de 22 d'agost, i l'article 2 del Decret 66/1987, d'11 de maig.
  
Contra este acte, que no és definitiu en la via administrativa, podran interposar les persones interessades un recurs ordinari davant el conseller d'Ocupació, Indústria i Comerç, en el termini d'un mes des de la publicació o, si és procedent, la notificació personal de la present resolució.